b'\n_START_ARTICLE_\nJo\xc5\xbeef Grbec\n_START_SECTION_\n\xc5\xbdivljenje in delo\n_START_PARAGRAPH_\nOd kod izhaja rod Jo\xc5\xbeefa Grbca ni znano. Dru\xc5\xbeina je bila v tistem \xc4\x8dasu zelo znana zdravni\xc5\xa1ka dru\xc5\xbeina na Kranjskem. V dru\xc5\xbeini so bili zdravniki Jo\xc5\xbeef, njegov brat in dva sinova (Ludvik in Anton). Ko se je priselil v mesto je bil poro\xc4\x8den z Ivano roj. Gregor\xc4\x8di\xc4\x8d, po smrti le-te se je dne 5. novembra 1795 poro\xc4\x8dil s Fran\xc4\x8di\xc5\xa1ko roj. Uhl. V prvem zakonu so se mu rodili \xc5\xa1tirje otroci, v drugem pa 11, kot deveti se je rodil najpomebnej\xc5\xa1i \xc4\x8dlan rodbine Ludvik._NEWLINE_V \xc5\xa0kofji Loki je kot kirurg in lekarnar deloval med letoma 1788 in 1845, ko je v visoki starosti 82. let umrl. Njegov poklic je v mestu nadaljeval sin Anton, ki je postal celo \xc5\xbeupan. Kako premo\xc5\xbena je bila dru\xc5\xbeina Grbec, ka\xc5\xbee tudi to, da naj bi v posesti imeli kar tri hi\xc5\xa1e na\xc2\xa0\xc2\xbbPlacu\xc2\xab._NEWLINE_O\xc4\x8de Jo\xc5\xbeef je imel naslednjih 15 otrok iz obeh zakonov (po abecednem redu njihovih imen): Alojz Janez, Anton Janez, Ferdinand Franc, Filip Friderik Toma\xc5\xbe, Gregor, Helena Ana, Ivana, Janez, Jo\xc5\xbeef Karl, Jo\xc5\xbeefa Marija Ana, Kristina Fran\xc4\x8di\xc5\xa1ka, Ludvik Bernard, Marija Alojzija Karolina, Marija Ana, Viktorija Ema.'